Neko drugo vreme, neko drugo mesto.

ACT Democ(K)racy! Građanska prava! Odozdo naviše! Izuzev izuzetaka..

Moja motivacija da napravim straćaru u romskom naselju na obodu grada i da živim tamo par dana nije bila zasnovana na nekom političkom konceptu niti su društvene okolnosti bile određena meta u prvi mah.

Pošto dolazim iz Holandije i tamo živim u “siromaškom” kraju koji je dom različitim ljudima, raznih nacionalnosti i društvenog položaja bio zainteresovan za stvarnost prave distopije.

Kriza koju proživljavamo je stvarna ali za većinu ona znači donošenje odluke da se prodaju druga kola ili da se preskoči jedan sunčani odmor.

Šta ako nemam za stanarinu; nemam kuću; pijaću vodu; struju? Šta ukoliko sam zaista u govnima do guše? Da li bih uspeo da prehranim porodicu i nađem rešenja za najosnovnije potrebe? Odlazak u jedno od beogradskih naselja bio bi mentalni test, lična studija, samo da naslutim život izvan društva. Čak ni demokratija ne doseže do tamo.

Na to me je podstakla fotogafija romskog naselja Francois Lombartsa, koji je pravio mapu grada Beograda. Izgledala je kao nešto izvan ovog sveta. Neko drugo vreme i neko drugo mesto. Otišao sam da vidim to svojim očima. To je otišlo dalje čak i od Pobesnelog Maksa. To sam prvo pomislio. Pejzaž od đubreta, poput nečega što se nalazi na kraju svega. Restlovi potrošačkog društva nakon propasti berze i pošto su se fabrike zatvorile. More plastike koje se mreška.

Kontakt je uspostavljen, novac isplaćen, sigurnost garantovana. Ući je bilo jedno, uspostaviti veze nešto drugo. Znoj zbližava i dok sam gradio svoju straćaru sa Sašom – mojim protivzakonitim rentijerom – led se otopio i obostrano nepovrenje je nestalo. To je trebalo da bude jedna dobra straćara – po Saši. Morao sam svoje električne alatke da zamenim čekićem i ekserima a cirkular sekirom.Svaki put kada se nešto jedva uklopilo Saša bi me ozbiljno pogledao i stavio mi do znanja ljubeći vrhove prstiju – ovo će biti nešto izuzetno.

Onda je pala noć. Moja straćara je jedva nešto više od drvene kutije i starog madraca na daskama a vetar je duvao sve više. Teško mi je da opišem kako se krajolik promenio podjednako kao što bi bilo teško opisati neki nadrealni san. Krajolik je samo potonuo u noć. Posvuda su zvukovi šuškanja plastike, pacova, pasa koji laju, mačaka... raznih noćnih gmizalica. Tiho je ali se čini da se sve kreće. Prolazeći izmežu ovih čudnih straćara-skulptura osvetljenih ukradenom strujom dok se osećao miris spaljene gume iz peći koje su izbacivale crni dim, bio sam transportovan na neku drugu planetu.

Kada sam se napustio tu planetu i vratio se u našu stvarnost, izranjajući iz pomračine poput uplašene životinje, mogao sam zapravo da osetim promenu. Za trenutak sam postao tuđin ili makar otuđen. Otići u restoran kako bih otišao u toalet je bilo kršenje nekog nepisanog pravila koje sam nekada znao. Osećao sam se po spaljenoj plastici, prljav i ,zahvaljujući spavanju u mojoj udobnoj stračari, crvljiv. Ljudi su me gledali. Onaj trenutak kada procenjujete nekoga po izgledu i odlučite da li je taj tuđin opasan ili samo izgubljen. Ja sam se tu našao u pogledima kelnera i drugih.

I onda opet nazad! Niz poslednji put, uz poslednji blok zgrada osvetljen praznim žutim svetlima i onda i dalje u tamu. Sumanuto. Prizor koji je i magičan i okrutan. Ja sam bio očigledno varalica. Nikada stvarno nisam bio tamo i nikada neću moći da simuliram to što ti ljudi zaista proživljavaju. Saša i njegova porodica bi nam pripovedali dok bi sedeli oko peći spaljujući stare cipele. Napravili bi nam kafu i ponudli svoje krevete. Oni su dobri ljudi u teškoj situaciji. Parije za života. Naporedni sistemi koji presecaju grad bez da se dodirnu ili vide.

Uskoro ćemo reći zbogom. Vratiću se svojoj kući i porodici. Povešću s sobom tuđina i zajedno ćemo se prošetati mojim gradom... da vidimo šta se dešava.

Paul Segers

Beograd 04-03-14